Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 167/14/2201	Dunajská Streda, 3.7.2014
EEČ : 2-16-204-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
v obdobiach od XXXXX do XXXXX a od XXXXX až doposiaľ, kedy nebol evidovaný ako nezamestnaný na úrade práce, v mieste svojho trvalého bydliska v obci XXXXX, okres Dunajská Streda a všade tam, kde sa v tomto období zdržiaval, zanedbával plnenie vyživovacej povinnosti voči svojej mal. dcére XXXXX hoci z ust. § 62 a nasl. Zákona o rodine mu  vyplýva povinnosť prispievať na jej výživu a rozsudkom Okresného súdu Dunajská Streda č. k. XXXXX zo dňa 31.5.2012, s právoplatnosťou od 21.6.2012 mu bolo stanovené prispievať na jej výživu čiastkou 100,- eur mesačne, vždy vopred, najneskôr do 15-tého dňa v mesiaci, k rukám matky dieťaťa, oprávnenej XXXXX, čím za horeuvedené obdobie mu z titulu výživného vznikla podlžnosť celkom XXXXX,- eur k jej rukám, 

pretože trestnosť činu zanikla, ak trestný čin nemal trvalo nepriaznivé následky a obvinený svoju povinnosť dodatočne splnil skôr než sa súd odobral na záverečnú poradu. 

Odôvodnenie:
Poverený príslušník Obvodného oddelenia PZ Dunajská Streda(ďalej len „poverený príslušník PZ“) uznesením pod č.: ČVS:ORP-127/DS-DS-2014 zo dňa 29.4.2014 podľa § 206 ods. 1 Trestného poriadku vzniesol obvinenie XXXXX XXXXX pre prečin zanedbania povinnej výživy podľa § 207 ods. 1 Trestného zákona, ktorý sa mal stať na tom skutkovom základe ako je uvedené vo výrokovej časti tohto uznesenia. 

	V priebehu vyšetrovania z výsluchu poškodenej XXXXX vyplynulo, že obvinený XXXXX, ktorý neplatil riadne výživné, avšak  počas prípravného konania  uhradil zaostalé výživné a v súčasnosti nemá žiadnu podlžnosť na výživnom.  Ďalšie vykonané dôkazy potvrdzujú skutočnosť, že obvinený svoju zaostalosť na výživnom vyrovnal.  
 
	S poukazom na uvedené skutočnosti obvinený svojím konaním naplnil zákonné znaky účinnej ľútosti pri prečine zanedbania povinnej výživy v zmysle § 86 písmeno a) Trestného zákona. 
   
	Z vyššie uvedených dôvodov som preto rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť,  ktorú je možné podať do 3 
                   dní od jeho doručenia na Krajskú prokuratúru v Trnave cestou označenej 
                   prokuratúry. Sťažnosť má odkladný účinok.  

JUDr. Marián Zvoda
prokurátor